Murod Xontoʻrаyev. Murod Maxamadusmonovich Xontoʻrayev (1987-yil 4-iyul, Toshkent, Oʻzbekiston – 2021-yil 19-iyul, Toshkent, Oʻzbekiston) – oʻzbek aralash jang sanʼati kurashchisi, 2013-yildan buyon professional musobaqalarda qatnashgan, Oʻzbekiston aralash jang sanʼati federatsiyasi vitse-prezidenti. Biografiyasi. Murod Maxamadusmonovich 1987-yil 4-iyulda Toshkent shahrida oʻrtahol oilada tavallud topgan, otasi kasbi novvoy, onasi esa uy bekasi boʻlib, oilasiga yordam bergan. Murod oilasidan baxtli bolaligi va hech narsaga muhtoj emasligi uchun minnatdor edi. „Tishimni olib tashlashim kerak edi, keyin otam meni tinchlantirish uchun: „Oʻgʻlim, agar yigʻlamasang, seni karatega olib boraman“, – dedi. Bu taklif menga yoqdi, yigʻlamadim, keyin otam meni „Dinamo“ sport klubiga karatega olib bordi“, – deydi Murod Xontoʻrayev. Murod Xontoʻrayev oʻn yetti yoshida kattalar oʻrtasida universal jang boʻyicha Osiyo chempioni boʻlish sharafini qoʻlga kiritdi. Bu gʻalaba jangchi uchun juda muhim edi, shundan soʻng u bir odam bilan uchrashdi va keyinchalik bu odam uning murabbiyi boʻlib chiqdi. Murod 2013-yilda professional jangini oʻtkazdi. Oʻzbekiston MMA federatsiyasi vitse-prezidenti boʻldi. Uning laqabi Osiyo ayigʻi edi. Oilasi. Murodning otasi Muhammad Usmon Xontoʻrayev Onasi Umida Xontoʻrayeva Akasi Toxir Xontoʻrayev Turmush oʻrtogʻi Dilnozaxon Xontoʻrayeva Farzandlari. Murod Xontoʻrayevning uch nafar farzandi bor. Ayubxon Xontoʻrayev (2012-yil 28-sentyabr), Yasinxon Xontoʻrayev (2015-yil 12-fevral) va Muhammad Xontoʻrayev (2019-yil 2-may). Vafoti. 2021-yil 19-iyul kuni internetda Oʻzbekiston MMA vitse-prezidenti, jangchi Murod Xontoʻrayev oʻzining BMW X5 rusumli avtomashinasida Toshkent yaqinida avtohalokatga uchrab halok boʻlgani haqida maʼlumot qayd etilgan.